Korporativne komunikacije

Av. V. Holjevca 10

Zagreb 10002

Tel: 01 6450 406

Fax: 01 6452 406

**PRIOPĆENJE ZA MEDIJE**

**Na odmorištu uz Inino maloprodajno mjesto Brinje u pogon puštene punionice za električna vozila na autocestama**

**Brinje, 10. srpnja 2019. – Povodom Nacionalnog dana Nikole Tesle, otvaranjem brze punionice na odmorištu Brinje, pokraj maloprodajnog mjesta Ine, obilježeno je puštanje u rad prvih 16 HEP-ovih punionica za električna vozila na autocestama. Brza punionica u Brinju, snage 50 kW, postavljena je u sklopu projekta NEXT-E te podržava punjenje svih dostupnih i nadolazećih tipova električnih vozila na tržištu.**

Oko 40 punionica za električne automobile na autocestama u pravcu mora, ali i u pravcu Lipovca na kontinentu, bit će instalirano na odmorištima pokraj maloprodajnih mjesta Ine. Na devet lokacija instalacija je već gotova – osim Brinja istok i zapad, to su Ljubeščica istok i zapad, Vukova Gorica, Lepenica, Goričan, Sesvetski Kraljevec i Karlovac Ilovac.

*„Vozačima električnih vozila na raspolaganju je široka lepeza proizvoda i usluga na našim maloprodajnim mjestima, a dok im se pune automobili vrijeme mogu kratiti uz kavu ili obrok na našim Fresh Cornerima. Nama su kupci na prvome mjestu i zbog toga smo svakodnevno posvećeni unapređenju naših proizvoda i usluga, a iskorak u elektromobilnost vidimo kao priliku za kompaniju“*, izjavio je Sándor Fasimon, predsjednik Uprave Ine.

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA, d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 500 maloprodajnih mjesta u Hrvatskoj i u susjednim zemljama. INA Grupa članica je MOL Grupe.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: pr@ina.hr